Nacrtu Prijedloga Odluke o donošenju Plana upravljanja pomorskim dobrom na području Grada Pula-Pola za 2021. godinu.

 Obrazac Izvješća o savjetovanju s javnošću

|  |
| --- |
| **IZVJEŠĆE O SAVJETOVANJU S JAVNOŠĆU****U POSTUPKU DONOŠENJA** **ODLUKE O DONOŠENJU PLANA UPRAVLJANJA POMORSKIM DOBROM NA PODRUČJU GRADA PULA-POLA ZA 2021. GODINU****Nositelj izrade izvješća: Grad Pula - Pola, Upravni odjel za prostorno uređenje, komunalni sustav i imovinu****Pula, 29. studeni 2020. godine** |
| **Naziv akta za koji je provedeno savjetovanje s javnošću**  | Nacrt prijedloga Odluke o donošenju Plana upravljanja pomorskim dobrom na području Grada Pula-Pola za 2021. godinu |
| **Naziv tijela nadležnog za izradu nacrta / provedbu savjetovanja**  | Upravni odjel za prostorno uređenje, komunalni sustav i imovinu |
| **Razlozi za donošenje akta i ciljevi koji se njime žele postići uz sažetak ključnih pitanja** | Uključivanje javnosti u donošenju Plana radi što uspješnijeg upravljanja i gospodarenja pomorskim dobrom |
| **Objava dokumenata za savjetovanje** **Razdoblje provedbe savjetovanja**  | <https://www.pula.hr/hr/eusluge/ekonzultacije/ekonzultacije-u-tijeku/37/nacrt-prijedloga-odluke-o-donosenju-plana-upravljanja-pomorskim-dobrom-na-podrucju-grada-pula-pola-za-2021-godinu/> |
| Internetsko savjetovanje s javnošću provedeno je u razdoblju od 28. listopada 2020. godine do 28. studenog 2020. godine   |
| **Pregled osnovnih pokazatelja uključenosti savjetovanja s javnošću**  | U za to propisanom roku pristiglo je 4 primjedbe/prijedlog/mišljenje podnesene od strane zainteresirane javnosti .Od pristiglih primjedbi nije prihvaćena niti jedna primjedba. |
| **Pregled prihvaćenih i neprihvaćenih mišljenja i prijedloga s obrazloženjem razloga za neprihvaćanje**  | Priložena tablica podnesenih primjedbi –prilog 1. |
| **Ostali oblici savjetovanja s javnošću**  |  |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove |

**Prilog 1. Pregled podnesenih primjedbi**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (ime i prezime pojedinca, naziv organizacije)** | **Članak ili drugi dio nacrta na koji se odnosi prijedlog ili mišljenje** | **Tekst zaprimljenog prijedloga ili mišljenja** | **Status prijedloga ili mišljenja (prihvaćanje/neprihvaćanje s obrazloženjem)** |
| 1. | Rosanda Michele |  | Poštovani, imamo obrt za iznajmljivanje plovila i obalni prijevoz putnika "SNM" te bi se voljeli kandidirati za dodjelu koncesije na pomorskom dobru, lokacija Stara klaonica i Verudela - Hotel Histria. Na postojećim lokacijama želimo upotpuniti sadašnju ponudu sa iznajmljivanjem plovila u vodi bez da stvaramo konkurenciju postojećim koncesionarima. Unaprijed zahvaljujem.  | NE PRIHVAĆA SEObzirom na prostorne mogućnosti Planom je predviđen sadržaj koji se može obavljati na predmetnim mikrolokacijama, te se u ovom trenutku ne predviđa dodatno opterećivati prostor. |
| 2. | Loredano Šćević |  | Poštovani,Zainteresiran sam za iznajmljivanje sportske opreme (ležaljke i suncobrani) na nakoj od plaža u Gradu Puli u 2021. godini. I interesira me kakva je procedura za dobivanje koncesijskog odobrenja za obavaljanje te djelatnosti. Imam obrt koji se bavi iznajmljivanjem i opremu, samo bi mi trebalo koncesijsko odobrenje.Da li sam se javi na pravi mail za ovaj upit?Srdačan pozdrav | NE PRIHVAĆA SENe radi se primjedbi u postupku Savjetovanja na sadržaj Odluke, već o upitu o postupku podnošenja zahtjeva. |
| 3. | Goran Marić |  | Poštovani,Dana 14. listopada 2020. Poslao sam Zahtjev za korištenje mikrolokacije koja se nalazi na Puntiželi – Hidrobazi na području grada Pule. Mikrolokacija bi služila za obavljanje djelatnosti iznajmljivanja, propisane Uredbom o postupku dvanja koncesijskog odobrenja na pomorskom dobru („Narodnenovine“ br. 36/04, 63/08, 133/12 i 63/14). Predložio sam uvrštenje slijedeće djelatnosti:* Djelatnost iznajmljivanja sredstava – pedaline 4 komada
* Djelatnost iznajmljivanja sredstava – sup 2 komada
* Djelatnost iznajmljivanja sredstava – kajak 2 komada
* Djelatnost iznajmljivanja sredstava – električni romobili 5 komada

Na lokaciji bih postavio kućicu 3 x 3 m koja bi služila za odlaganje i skladištenje zaštitnih prsluka, kaciga i ostale opreme potrebne za obavljanje djelatnosti iznajmljivanja.Ukoliko mikrolokacija označena brouem 1.1. nije dostupna, spreman sam prilagoditi i koristiti bilo koju drugu mikrolokaciju na Hidrobazi | NE PRIHVAĆA SEObzirom na prostorne mogućnosti Planom je predviđen sadržaj koji se može obavljati na predmetnim mikrolokacijama, te se u ovom trenutku ne predviđa dodatno opterećivati prostor. |
| 4. | ZELENA ISTRA |  | U predmetnom Planu upravljanja pomorskim dobrom navodi se iznos koji se planira za provedbu mjera redovnog upravljanja pomorskim dobrom od 3.000.000,00 kuna. Sredstva se planiraju osigurati u proračunu Grada Pule iz slijedećih izvora:* iz sredstava od naknade za izdana koncesijska odobrenja na pomorskom dobru na području Grada Pule,
* iz sredstava od naknada za izdane koncesije na pomorskom dobru na području Grada Pule koje pripadaju Gradu Puli

Planom se, **kako nalaže dobro upravljanje**, treba preciznije definirati otkuda će se prikupiti 3 milijuna kuna za održavanje pomorskog dobra s obzirom se od planiranih koncesija na pomorsko dobro u skladu s trogodišnjim i godišnjim Planovima planom davanja koncesija na pomorsko dobro za razdoblje 2019.-2021. / 2021. godišnje očekuje svega 83.000,00 kn.Da bi javnost mogla imati informaciju o temelju za navedeni procijenjeni prihod na temelju kojim će se održavati pomorsko dobro u 2021., u predmetni Plan treba uvrstiti izvještaj o prihodima ostvarenima iz koncesija i koncesijskih odobrenja u prethodnom periodu. Javnost bi trebala imati informaciju o tome jesu li se u prethodnim godinama ostvarili ciljevi, jesu li sredstva bila dostatna ili nisu te novim Planom ispraviti manjkavosti.Skrivanje podataka od javnosti kada su pitanju koncesije i koncesijska odobrenja koje provodi Grad Pula očito je u usporedbi s npr. Splitsko-dalmatinskom županijom, koja je na webu objavila Registar koncesija i koncesijskih odobrenja s imenima pravnih osoba nositelja odobrenja, vrstama odobrenja i rokom trajanja koncesije ili odobrenja: https[://www.pomorskodobro.dalmacija.hr/Informiraj-se](http://www.pomorskodobro.dalmacija.hr/Informiraj-se)Na istim se stranicama nalazi i obrazac za prijavu nezakonitosti i devastacije pomorskog dobra.Da bismo mogli znati jesu li prethodni Planovi upravljanja ostvarili ciljeve i koje, potrebno je u predmetni prijedlog Plana uvrstiti izvještaj o provedbi Planova upravljanja za barem pet prethodnih godina.Tako bismo mogli zaključiti* jesu li Planovi upravljanja bili učinkoviti u odnosu na ciljeve,
* kakva je realizacija sredstva,
* koji je ostvareni prihod Plana,
* te koji problemi postoje u upravljanja dobrom od iznimne važnosti za grad. Tek tada se mogu predlagati nove mjere za rješavanje problema.

Stoga predlažemo :* **da se u predmetni Plan uvrsti izvještaj s gore navedenim stavkama o realizaciji provedbe Planova upravljanja po godinama u prethodnih 5 godina (te da se novi Plan uskladi s potrebama koje proizlaze iz tog izvještaja)**
* **da se u Planu upravljanja pomorskim dobrom Grada Pule za 2021. navede**
* **jesu li za svaku popisanu mikrolokaciju već izdana koncesijska odobrenja**
* **ime nositelja koncesijskog odobrenja**
* **rok trajanja koncesijskog odobrenja.**

Povlaštenim informacijama pogoduje se širenju klijentelističke mreže - poznatom obliku korupcije.da se po uzoru na najbolju praksu objavljivanja registra koncesija i koncesijskih odobrenja predmetnim Planom naredi objava registra Grada Pule s arhivom iz svih prethodnih godina i to u roku od 4 mjeseca od stupanja na snagu Plana. | NE PRIHVAĆA SESredstva za redovno upravljanje pomorskim dobrom prihoduju se iz naknade za izdana koncesijska odobrenja, te izdane koncesije na pomorskom dobru, kako koncesije koje je izdao Grad Pula-Pola, tako i 1/3 naknade za izdane koncesije Županije Istarske i RH. Spomenutih očekivanih 83.000,00 kn odnosi se samo na izdane koncesije Grada Pule, a ne i na ostale izvore prihoda.Gradonačelnik Grada Pule svake godine donosi Izvješće o izvršenju Plana upravljanja pomorskim dobrom na području Grada Pule koje sadrži broj izdanih koncesijskih odobrenja prema vrsti djelatnosti i mikrolokacijama, te ukupnom naknadom. Istim izvješćem javnost je dobila informaciju o utrošenim sredstvima, lokacijama i obuhvatu radova kao i ukupno utrošenim sredstvima. Isto je javno objavljeno u aktima Gradonačelnika.Nadalje, Uredbom o davanju koncesijskog odobrenja na pomorskom dobru propisan je sadržaj plana redovnog upravljanja pomorskim dobrom, sredstva za redovno upravljanje, te popis djelatnosti iz Jedinstvenog popisa djelatnosti na pomorskom dobru, koje se mogu obavljati na području grada/općine koja ga donosi i mikrolokacije za obavljanje istih djelatnosti (opisno, skica, k.č.br. ili dr.) |